344 Scire

Sciencia tribus modis deuenitur ad noticiam rei. Aut per inuencionem propriam, sicut fecerunt primi philosophi, aut per erudicionem alienam, sicut fecerunt philosophorum discipuli, aut per reuelacionem diuinam, sicut contingit de apostolis. Sed inter ista, nota quid dicit Hieronimus in *Epistola* ad Nepotianum. Nec ideo rusticus se sanctum putet, si nichil nouerit. Nec peritus et eloquens, estimet in lingua sanctitate. Nam e duobus imperfectis, melius est habere sanctam rusticitatem, quam eloquenciam peccatricem.

Item, dicit *Glossa* [Bernardus] super tota *Homilia* 36 [Rom. 12:3]: *Sapere ad sobrietatem*. Est vigilantissime observare quid scire magis priusue oporteat. Tempus enim breue est. Est omnis nempe scientia bona que tamen veritati subnixa est. Apostolus dicit [1 Cor. 8:2]: *Qui se* putat *aliquid scire, nondum* scit *quemadmodum oporteat eum scire*.

¶ Ecce quale fructum posuit in modo sciendi. Illud enim requiritur ut scias quo ordine, quo studio, quo fine queque nosce oporteat.

¶ Quo ordine ut illud prius quod maturius ad salutem. Quo studio ut id ardencius quo vehemencius ad amorem. Quo fine ut non ad manem gloriam, aut curiositatem, aut aliquid simile, sed tantum ad edificacionem tui uel proximi. Sunt namque que scire volunt ut ipsi sciantur, iuxta illud Persii, scire tuum nichil nisi te scire hoc sciat alter. Sed hec turpis vanitas est et sunt qui scire volunt ut suam scientiam vendant, utpote pro pecunia, pro honoribus, pro fauoribus, et turpis questus est.

¶ Et sunt qui scire volunt ut edificentur [et caritas est. Et sunt qui scire volunt ut edificentur] et prudencia est. Horum duo vltimi carent abusione scientie. Nam intellectus bonus omnibus facientibus. Enim reliqui omnes audiant illud scienti bonum et non facienti.

Peccatum est illi ac si per similitudinem diceretur sumenti cibum et non degerenti perinconsum est illi. Nam cibus indigestus malos generat humores, corrumpit corpus, et non nutrit. Ita indigesta scientia igne caritatis, non decocta per mores et tactus tamquam per actus ad alios, diffusa malum exemplum generat exterius et malos mores tanquam humores malos intrinsis. Autem inflaciones et corsiones in conscientia sustinentur. Vnde Gregorius in *Pastorale*, admonendi sunt qui praua accusant, nec tamen deuitant ut quo melius vident malum, quod non deuitant eo deterius. Pereant nam qui acceptam ad sui adiutorium scientiam negligit. Hanc contra se in extremo iudicio in testimonium vertit. Propter predicta, Bernardus deplorat abusum scientificorum in principio *Meditationes [de]* *cognitione* suarum, sic dicit multi multa sciunt, sed se ipsos nesciunt.

Ad hec ponit Seneca multa exempla, *Epistula* 126, sic dicens scis que sit linea recta. Quid tibi /f. 106va/ prodest, si quid in vita sit rectum ignores. Et sequitur, multum nobis conferunt liberalia studia, sed perimit ad virtutem. Vnde Augustinus, *Ad inquisiciones Januarii*, capitulo 50, sic adhibeatur sciencia tanquam machina quedam per structuram caritatis ascendens. Et Ysidorus, *De summo bono,* c. 1, vtile est multa scire et bene viuere. Quod si vtrumque non valemus, melius est ut bene viuendi studium quam multa scire sequamur. Nichil enim prodest omnem scire prudenciam cum ignorancia Dei, et nichil obest scientibus Deum ignoranciam mundi. Perfecte autem scit, qui Deum plus et ista non pro se, sed pro Deo scit. Augustinus, 8 *Confessiones* c. 8, dicit se dixisse Alippo sectio suo per lecta vita Antonii heremite. Surgunt indocti et celum rapiunt; et nos cum scientiis nostris sine corde, volutamur in carne etiam sanguine. Ideo dicit Prou. 19[:2]: *Ubi non est scientia animæ, non est bonum*. Augustinus 9 *De civitate*, dicit demones Grece a sciencia nomen trahunt. Vnde dicuntur demones quasi scientes, sed quia non habent scientiam anime, non est in eis bonum quod eis proficiat ad salutatem. Quia dicit Apostolus, 1 Cor. 13[:2]: *Si habuero omnem scientiam*, etc. … *caritatem autem non habuero, nihil sum*. Chrisostomus, *Super Mattheum* 15 *Imperfectum* homilia 10, prius est homini bene viuere, deinde docere. Nam per bonam conversationem ascenditur sine dubio ad scientiam. Per scientiam vero nescio si ad bonam conversationem ascenditur. Perueniatur propterea quidam scientes Deum, sine scientia nullum videmus. Vnde Hieronimus, *Epistola* 87, summa tibi scientia sit, virtutes vitiaque distinguere, que quamquam contraria sint. Tamen aliqua ex eis tanta iunguntur similitudine, ut discerni vix possint, Sap. 9[:4]: *Da mihi*, Domine, *sedium tuarum assistricem sapientiam*. Ut scientia quid accepit, sic [2 Paral. 9:7] *coram te omni tempore*.

Item, Hugo in libro *De consciencia*, beatus homo qui se potest cognoscere et sibi displicere. Nam qui sibi displicet, Deo placet. Et qui sibi vilis est, Deo carus est. Multe sunt scientie homini, sed nulla melior ista, qua homo cognoscit seipsum.

Item, nulla sana scientia debet contempni. Vnde Anselmus, libro *De similitudinibus*, similitudo est inter stultos pauperes et stolidos scolare. Nam pauper stultus, <~~pauperes~~> cum modicum adquirit, dicit ut quid tantillum seruabo. Non propter hoc ditior ero. Expendam ergo istud in nucibus et pomis sicut stultus. Scolares dum paruipendunt minima non proficit ad maiora. Sed pauper sapiens quo minus se habere conspicit, eo magis retinere nititur, quatinus ex multorum paruulorum congerie ad maiora peruenire queat. Sic debet pauper scolaris facere. Nam sicut grana massam, [et guttae] flumen, et multi nummi diuitem faciunt; sic multae particule scientie faciunt sapientem. Sunt qui pulcros libros habent sed parum in eis student. Ideo per Herodem designantur qui interpretur pellis gloria. Sed timeant tales illud Job 2[:4]: *Pellem pro pelle*, caprina. Nam Rom. 1[:18] dicitur, *veritatem Dei* *in injustitia detinent*. Sed tales ne nichil fecisse videantur. Libros suos ornant, cum tamen mentem vanam habeant. Vnde contigit quod talis aliquando amiserat libros suos sic ornatos per castum summarii sui. Cui scripsit pauperi scolaris socius suus in hunc modum: Cordi, non carte, credas, que noueris arte. Nam, si carta cadat, tecum sapientia vadat.

¶ Vnde in *Epistula* ad Lucilum, non refert quam multos libros habeas, set quam bonos in mente habeas reconditos.

Sed in omnibus istis precellit scientia Dei sicut dicitur inferius, capitulo [380] Videre.

Que sit terre mensura uel circuitas quam et geometre et putabant certis mensuris comprehendebant. Libenter fateor me nescire quod nescio. Immo fateor quod hoc scire nichil mihi proderit.

¶ Item, Augustinus 5 *Confessiones*, infelix homo qui scit omnia ista, te autem nescit. Beatus vero qui te scit, etiam si illa nesciat. Qui vero te et illa nouit, non propter illa beatior, sed propter te solum.

¶ Item, scio si quamuis fuit sicut stelle lucentes, non tamen contempnunt discere volentes. Nam 3 Reg. 10[:1] dicitur, *Regina Sabavenit venit* ad Salomonem *tentare eum in ænigmatibus*.

¶ Quod contra stulti faciunt /f. 106vb/ quia sepe ignorare nesciunt, Prou. 26[:16]: *Sapientior sibi piger videtur* stultior stulto. Juxta illud quod ibi premittitur [Prou. 26:12]: *Vidisti hominem sapientem sibi videri, magis illo spem habebit* stultus. Vnde hic nota quod quidam ignorare se sciunt, et tamen addiscere nolunt. Quidam libenter addiscunt terrestria, sed non celestia. <~~vide~~> Quidam discunt et docent celestia.

Vide plus de materia supra capitulo [259] Oculus.